CRC วิ่ง 4% ลุ้นผลงาน Q4/64 ฟื้นเด่น โบรกฯชี้หุ้น “แลกการ์ด” ชูเป้า 41 บ.
CRC วิ่ง 4% ลุ้นผลงาน Q4/64 ฟื้นเด่น จากการคลาย Lock Down และยังได้ประโยชน์จากโครงการช้อปดีมีคืน โบรกฯชี้หุ้นค้าปลีกที่ยัง “แลกการ์ด” แนะนำ “ซื้อ” ราคาเป้าหมาย 41 บ.
31 ม.ค. 2565

ผู้สื่อข่าวรายงานว่าวันนี้ (31 ม.ค. 2565) ราคาหุ้นบริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC ณ เวลา 10:31 น. อยู่ที่ระดับ 34.50 บาท เพิ่มขึ้น 1.25 บาท หรือ 3.76% โดยทำจุดสูงสุดที่ 34.75 บาท และทำจุดต่ำสุดที่ 33.75 บาท ด้วยมูลค่าการซื้อขาย 201.88 ล้านบาท

บริษัทหลักทรัพย์คันทรี่ กรุ๊ป จำกัด (มหาชน) ระบุในบทวิเคราะห์ (31 ม.ค. 2565) ว่า CRC เป็นหุ้นค้าปลีกที่ยัง Laggard และคาดว่าผลประกอบการจะเริ่มฟื้นตัวได้ตั้งแต่ไตรมาส 4/2564 เป็นต้นไป หนุนจากการคลาย Lock Down และยังได้ประโยชน์จากโครงการช้อปดีมีคืน โดยล่าสุดบริษัทฯ ได้ประกาศชัดเจนว่าจะไม่เข้าลงทุนศูนย์การค้าใน UK ทำให้แรงกดดันด้านการเงินเบาบางลง แนะนำ “ซื้อ” ราคาเป้าหมาย 41 บาท